**A tanulmányi elnökhelyettes beszámolója**

2011. szeptember 17. – 2011. október 11.

**Időrendi bontás**

2011. 09. 19. Választmány

2011. 09. 20. EHÖK Tisztújító Küldöttgyűlés

2011. 09. 21. Kari Tanács

2011. 09. 26. Választmány

2011. 10. 03. Választmány

2011. 10. 06. Tanulmányi Csoport ülés

2011. 10. 06. Matematika Szakterületi Csoport ülés

**Tematikus bontás**

**Tájékoztatás**

Fogadóórámat sajnos csak késve jelöltem ki, az órarendem 2-3. héten való változására tekintettel. Ezt kompenzálva törekedtem arra, hogy a kérdéses időszakban szükség esetén jelen tudjak lenni az irodában, illetve szükség szerint emailen egyeztettem a hozzám forduló hallgatókkal személyes megbeszélések időpontjáról.

A tanulmányi faliújságot frissítettem, a beérkező leveleket intézem.

**Delegáltságok**

A Tanulmányi és Oktatási Bizottság és az EHÖK Tanulmányi Bizottság szeptember 29-ei ülésein egészségügyi okokból nem tudtam részt venni. Előbbin Dukán András Ferenc, utóbbin Hegedüs György helyettesített, akik munkáját ezúton is köszönöm.

További delegáltságaimnak eleget tettem.

**Tanulmányi Csoport**

A félév első ülését október 6-án tartottuk. Az általános tájékoztatás mellett beszéltünk a kari kérvényezési rendszer átalakításáról, valamint az őszi tanulmányis vezetőképzőről. Utóbbi időpontja feltehetőleg november 11. vagy 18. közül kerül ki.

A Tanulmányi Csoport tagjainak elmúlt három hétben végzett munkáját ezúton is köszönöm.

**További projektek**

A javítóvizsgákat érintő HKR-módosítási javaslatunk egy kis változtatással a tervek szerint napirendre kerül az októberi Kari Tanácson, a következő napokban már várhatóan véleményezik az intézeti tanácsok véleményezik. Az októberi tárgyalással az előterjesztést a novemberi szenátusi ülés tárgyalhatná.

Tervben van a kari tanulmányi kérvényezési rendszer átalakítása a kari vezetéssel egyeztetve, ennek kidolgozása októberben kezdődik. Bízom benne, hogy a Tanulmányi Csoport tagjainak segítségével egy hallgatók számára optimálisabb, gördülékenyebb eljárást tudunk majd bevezetni.

Az EHÖK Tanulmányi Bizottsága jelenleg a készülő új felsőoktatási törvény kapcsán készít problématérképet. Céljaink szerint ez megkönnyíti majd az új egyetemi szabályzatok létrehozását mind igényfelmérési, mind érdekképviseleti szempontból.

Köszönöm, hogy végigolvastad a beszámolóm. Kérdéseiddel kérlek, keress bizalommal személyesen, telefonon, levélben a taneh@ttkhok.elte.hu címen, illetve a Küldöttgyűlésen.

Budapest, 2011. október 9.

 Árendás Péter

 Tanulmányi elnökhelyettes

 ELTE TTK HÖK